Til: Arbeidsmiljøutvalget ved UiO

|  |  |  |
| --- | --- | --- |
| Dato: | 02.12.16 |  |
| Saksnr.: |  |

UiOs bestillinger av BHT-tjenester 2017

Enhet for BHT er UiOs interne bedriftshelsetjeneste og vår foretrukne leverandør.

Hoveddelen av bedriftshelsetjenestene skal bestilles før årets start. Dette for at både ledelsen og bedriftshelsetjenesten skal kunne jobbe hensiktsmessig og effektivt. Prosedyre for bestilling av bedriftshelsetjenester viser hvordan bestillingen skal gjøres.

For bestillinger av BHT-tjenester i 2017 ble bestillingsmøter koordinert av Enhet for HMS og beredskap. Ledelsen og verneombud ved enhetene ble invitert til møter med Enhet for BHT der bestillingen ble gjennomgått og konkretisert.

Samtlige fakulteter, Universitetsbiblioteket, LOS, musene og sentrene ved UiO har bestilt BHT-tjenester i 2017. Ved MN-fakultetet og MED-fakultetets har i tillegg alle instituttene gjennomført egne bestillingsmøter. Dette gjelder også for Avdeling for administrativ støtte, Avdeling for fagstøtte, Avdeling for personalstøtte, Enhet for HMS og beredskap, Eiendomsavdelingen og USIT.

UiO har totalt bestilt ca 5500 timer med BHT-tjenester i 2017. Hver enhet bestiller ut fra erfaringstall og behov for BHT-tjenester. Timene fordeler seg på ca 600 timer ergonomi, ca 350 timer til byggesaker, ca 200 timer til inneklimasaker, ca 650 timer til fysisk, kjemisk, biologisk arbeidsmiljø, ca 500 timer til risikovurderinger av fysisk, kjemisk, biologisk arbeidsmiljø, ca 350 timer til målrettede helseundersøkelser og vaksinasjon, ca 500 timer til psykososialt og organisatorisk arbeidsmiljø, ca 350 timer til sykefraværsarbeid ca 850 timer til undervisning og ca 550 timer til direkte henvendelser.

I situasjoner hvor Enhet for BHT har kapasitetsproblemer, eller det er behov for spesialkompetanse som Enhet for BHT ikke innehar, kan UiO bruke en ekstern leverandør av bedriftshelsetjenester. Vi har inngått en rammeavtale med Synergi Helse som skal brukes i slike situasjoner. Timer hos Synergi Helse blir bestilt forløpende av Enhet for HMS og beredskap når behov oppstår.

Med hilsen

Anita Sandberg

Direktør Enhet for HMS og beredskap Elisabeth Mona

HMS-koordinator for UiO